
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1565 


16 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης εννέα (9) 
υπαλλήλων που υπηρετούν στη Δ/νση Γραμματεί- 
ας του Σώματος Επιθεωρητών Υπηρεσιών Υγείας 


και Πρόνοιας. 1 

Κατανομή επιχορήγησης στον ΕΟΤ, ΕΛΛΗΝΙΚΟ 
ΦΕΣΤΙΒΑΛ & ΣΧΟΛΕΣ ΤΟΥΡΙΣΤΙΚΗΣ ΕΚΠΑΙ¬ 
ΔΕΥΣΗΣ. 2 


Διορισμός Γεωργίου Κάλλια 1) στη θέση του Επιστη¬ 
μονικού Διευθυντή του Ερευνητικού Κέντρου Βιοϊ- 
ατρικών Επιστημών «Αλέξανδρος Φλέμιγκ» (ΕΚΕ- 
ΒΕ «Α. Φλέμιγκ») 2) ως προέδρου του προσωρινού 


Διοικητικού Συμβουλίου αυτού. 3 

Προϋποθέσεις για την διανομή προϊόντων αρτοποιίας 
σε σπίτια κ.λπ. ρυθμίσεις. 4 


Τροποποίηση της 14729/23.7.2002 απόφασης των 
Υπουργών Οικονομίας και Οικονομικών και Περι¬ 
βάλλοντος, Χωροταξίας και Δημοσίων Έργων «Σύ¬ 
σταση Ειδικής Νομοπαρασκευαστικής Επιτροπής 
στο Υπουργείο Περιβάλλοντος, Χωροταξίας και 


Δημοσίων Έργων» (Β' 968). 5 

Σύσταση Β' Τοπικής Διοικητικής Επιτροπής (Τ.Δ.Ε.) 

στο Τοπικό Υποκ/μα ΙΚΑ Αγ. Αναργύρων. 6 

Κήρυξη υποχρεωτικής της από 4.9.2002 ΣΣΕ για τους 
όρους αμοιβήςκαι εργασίας του προσωπικού γρα¬ 
φείων Βιομηχανικών και Βιοτεχνικών Επιχειρήσεων 

ετών 2002 - 2003. 7 

Κήρυξη υποχρεωτικής της απόΐΐ Ιουλίου 2002 ΣΣΕ 
για τους όρους αμοιβής και εργασίας των εργατο- 
τεχνιτών -τριών στις επιχειρήσεις πλεκτού ενδύμα¬ 
τος όλης της χώρας για το 2002. 8 


Τροποποίηση της 9669/30.5.2002 απόφασης περί συ¬ 
γκρότησης Νομοπαρασκευαστικής Επιτροπής για 
εναρμόνιση της Εθνικής νομοθεσίας προς την οδη¬ 
γία 2000/43 «περί ίσης εφαρμογής της ίσης μετα¬ 
χείρισης ασχέτως φυλετικής ή εθνικής καταγω¬ 


γής». 9 

Τροποποίηση του Κανονισμού Εσωτερικής Υπηρεσίας 

του Πρωτοδικείου Αγρίνιου. 10 

Διαβάθμιση θέσεων διοικητικών υπαλλήλων γραφείου 


Γενικού Γραμματέα Λιμένων και Λιμενικής Πολιτι¬ 
κής - Καθορισμός ειδικοτέρων καθηκόντων τους.. 11 


ΑΠΟΦΑΣΕΙΣ 

Αριθ. 2/69308/0022 (1) 

Έγκριση ωρών υπερωριακής απασχόλησης εννέα (9) 
υπαλλήλων που υπηρετούν στη Δ/νση Γραμματείας 
του Σώματος Επιθεωρητών Υπηρεσιών Υγείας και 
Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 άρθρ.18, όπως αντικα- 
ταστάθηκε από το άρθ.ΐδτου Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 6.000 ΕΥΡΩ περίπου, η οποία θα καλυφθεί 
από τις πιστώσεις του Προϋπολογισμού τρέχοντος οικο¬ 
νομικού έτους και ειδικότερα από Φ.110 και ειδικότερα 
από τον ΚΑΕ 0511. 

3. Την ανάγκη υπερωριακής απασχόλησης εννέα (9) 
υπαλλήλων που υπηρετούν στη Δ/νση Γραμματείας του 
Σώματος Επιθεωρητών Υπηρεσιών Υγείας και Πρόνοιας, 
λόγω αυξημένων υπηρεσιακών αναγκών. 

4. Τη 2/80345/0004/8.11.99 (ΦΕΚ 2040/19.11.99 τ.Β') 
(Κοινή Απόφαση «Μεταβίβαση εξουσίας υπογραφής σύμ¬ 
φωνα με το άρθ.7 παρ.1 του Ν. 1943/91», αποφασίζουμε: 

Εγκρίνουμε την υπερωριακή απασχόληση εννέα (9) 
υπαλλήλων που υπηρετούν στη Δ/νση Γ ραμματείας του 
Σώματος Επιθεωρητών Υγείας και Πρόνοιας και θα απα¬ 
σχοληθούν μέχρι εκατόν ογδόντα (180) ώρες ο καθένας, 
για υπερωριακή απογευματινή εργασία από 1.11.2002 
έως 31.12.2002. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία λόγω των αυξημένων και 
επειγουσών υπηρεσιακών αναγκών, οι οποίες προέκυψαν 
εξαιτίαςτου νεοσύστατου Σώματος Επιθεωρητών Υπηρε¬ 
σιών Υγείας και Πρόνοιας και της έλλειψης προσωπικού 
στη Δ/νση Γ ραμματείας του Σ.Ε.Υ.Υ.Π. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15μ.μ. - 22 μ.μ. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται η προϊσταμένη της Δ/νσης Γ ραμματείας του 
Σ.Ε.Υ.Υ.Π. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2002. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Υγείας 

Υπουργείου Οικονομίας και Πρόνοιας 

και Οικονομικών 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. Τ/12330 (2) 

Κατανομή επιχορήγησης στον ΕΟΤ, ΕΛΛΗΝΙΚΟ ΦΕΣΤΙ¬ 
ΒΑΛ & ΣΧΟΛΕΣ ΤΟΥΡΙΣΤΙΚΗΣ ΕΚΠΑΙΔΕΥΣΗΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Π.Δ. 27/96 (ΦΕΚ19/Α/96) «Συγχώνευση των Υπουρ- 
γείωνΤουρισμού, Βιομηχανίας, Ενέργειας και Τεχνολογίας 
και Εμπορίου στο Υπουργείο Ανάπτυξης» σε συνδυασμό 
με το Π.Δ. 142/2001 (ΦΕΚ 123/Α/2001) «Σύσταση Γενικής 
Γραμματείας Τουρισμού στο Υπουργείο Ανάπτυξης». 

2. Το Π.Δ. 388/2001 (ΦΕΚ 254/Α/2001) «Διορισμός 
Υπουργών, Αναπληρωτή Υπουργού και Υφυπουργού». 

3. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης «Μεταβίβαση αρ¬ 
μοδιοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο» (ΦΕΚ 1484/Β/2001). 

4. Τις διατάξεις της παρ. 3 του άρθρου 18 του Ν. 2636 
«Σύσταση εταιριών για την Οργάνωση καλλιτεχνικών εκ¬ 
δηλώσεων και για την διαχείριση της περιουσίας του ΕΟΤ, 
σύσταση Εθνικού Συμβουλίου Τουρισμού καιτροποποιή- 
σειςτης νομοθεσίας γιατον Τουρισμό» (ΦΕΚ 198/27.8.98) 
σε συνδυασμό με τις διατάξεις του άρθρου 9 του Ν. 
2837/3.8.2000 (ΦΕΚ 178/Α/3.8.2000). 

5. Την 1100383/1330/Α0006/31.10.2001 Κοινή Απόφα¬ 
ση του Πρωθυπουργού και του Υπουργού Οικονομικών 
«ανάθεση αρμοδιοτήτων στους Υφυπουργούς Οικονομι¬ 
κών» (ΦΕΚ 123/Α/2001). 

6. Τις διατάξεις της παρ.8 του άρθρ. 2 του Ν. 2206/94 
(ΦΕΚ 62/Α/94). 

7. Τις διατάξεις της παρ. 13 παρ. 13β'του άρθρ. 2 του 
Ν. 2206/94, που προστέθηκε με την παρ. 3 του άρθρ.24 
του Ν. 2919/2001 (ΦΕΚ 128/Α/2001). 

8. Το 2602/17.5.2002 έγγραφο του Δ/ντος Συμβούλου 
της Ανώνυμης Εταιρείας «ΕΛΛΗΝΙΚΑ ΤΟΥΡΙΣΤΙΚΑ ΑΚΙ¬ 
ΝΗΤΑ Α.Ε.» που παρέχει ανάλυση των προβλεπομένων 
ποσών από τη συμμετοχή του Ελληνικού Δημοσίου επί 
των μικτών κερδών για τα Καζίνο Κέρκυρας και Πάρνη¬ 
θας, περιόδου 1.1.2002 - 30.6.2002, καθώς και τα λοιπά 
συνοδευτικά στοιχεία. 

9. Το 5536/11.10.2002 έγγραφο του Δ/ντος Συμβούλου 
της Ανώνυμης Εταιρείας «ΕΛΛΗΝΙΚΑ ΤΟΥΡΙΣΤΙΚΑ ΑΚΙ¬ 
ΝΗΤΑ Α.Ε.» που παρέχει ανάλυση των οριστικών ποσών 
από τη συμμετοχή του Ελληνικού Δημοσίου επί των μι¬ 
κτών κερδών για το Καζίνο Κέρκυρας και Πάρνηθας, πε¬ 
ριόδου 1.1.2002 έως 30.6.2002. 


10. Την ανάγκη καθορισμού του ποσού που θα διατεθεί 
ως επιχορήγηση του τακτικού προϋπολογισμού του ΕΟΤ, 
του ΕΛΛΗΝΙΚΟΥ ΦΕΣΤΙΒΑΛ και των ΣΧΟΛΩΝ ΤΟΥΡΙΣΤΙ¬ 
ΚΗΣ ΕΚΠΑΙΔΕΥΣΗΣ, αποφασίζουμε: 

Διαθέτουμε το ποσό των 12.032.504,91 ευρώ που απο¬ 
τελεί τη συμμετοχή 30% του Ελληνικού Δημοσίου επί των 
μικτών κερδών των Καζίνο Πάρνηθας και Κέρκυρας, για 
την περίοδο 1.1.2002-30.6.2002, ως εξής: 

α. σε ποσοστό 70% στον ΕΟΤ, ήτοι ποσό 8.422.753,44 
ευρώ, αποκλειστικά για διαφήμιση και προβολή του Ελ¬ 
ληνικού Τουρισμού και 

Β. σε ποσοστό 30%, ήτοι 3.609.751,47 ευρώ ως επιχο¬ 
ρήγηση του τακτικού προϋπολογισμού του ΕΟΤ, του Ελ¬ 
ληνικού Φεστιβάλ και των Σχολών Τουριστικής Εκπαίδευ¬ 
σης, που κατανέμεται ως ακολούθως: 

ΕΠΙΧΟΡΗΓΟΥΜΕΝΟΙ ΠΟΣΟΣΤΟ ΠΟΣΟ 

ΦΟΡΕΙΣ 

Ε.Ο.Τ. 31% 1.119.022,96 

ΕΛΛΗΝΙΚΟ ΦΕΣΤΙΒΑΛ 44% 1.588.290,65 

ΣΧΟΛΕΣ ΤΟΥΡΙΣΤΙΚΗΣ 25% 902.437,86 

ΕΚΠΑΙΔΕΥΣΗΣ 

Όμοια αυτής της απόφασης που δημοσιεύθηκε στο 
ΦΕΚ 829/2002 (τ.Β') καταργείται και θεωρείται ως μηδέ¬ 
ποτε δημοσιευθείσα. 

Η απόφαση συτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΦΛΩΡΙΔΗΣ ΔΗΜ. ΓΕΩΡΓΑΚΟΠΟΥΛΟΣ 

-♦- 

Αριθ. 13187 (ΦΟΡ) 847 (3) 

Διορισμός Γεωργίου Κάλλια 1) στη θέση του Επιστημονι¬ 
κού Διευθυντή του Ερευνητικού Κέντρου Βιοϊατρικών 
Επιστημών «Αλέξανδρος Φλέμιγκ» (ΕΚΕΒΕ «Α. Φλέμι- 
γκ») 2) ως προέδρου του προσωρινού Διοικητικού 
Συμβουλίου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 9 του Ν. 1514/85 «Ανάπτυξη της επιστη¬ 
μονικής και τεχνολογικής έρευνας» (ΦΕΚ 13/Α) 

β. της παρ.3 του άρθρου 22του Ν. 2741/99 «Ενιαίος Φο¬ 
ρέας Ελέγχου Τροφίμων, άλλες ρυθμίσεις θεμάτων αρ¬ 
μοδιότητας του Υπουργείου Ανάπτυξης και λοιπές διατά¬ 
ξεις» (ΦΕΚ 199/Α) 

γ. της παρ.7 του άρθρου 1 του Ν. 2919/2001 «Σύνδεση 
έρευνας και τεχνολογίας με την παραγωγή και άλλες δια¬ 
τάξεις» (ΦΕΚ 128/Α) 

δ. του Π.Δ. 93/95 «Ίδρυση ΝΠΙΔ με την επωνυμία Ερευ¬ 
νητικό Κέντρο Βιοϊατρικών Επιστημών «Αλέξανδρος Φλέ¬ 
μιγκ» (ΦΕΚ 57/Α) όπως έχει τροποποιηθεί με τα Π.Δ. 
362/95 (ΦΕΚ 193Α) και 198/97 (ΦΕΚ 156Α). 

2. Τα πρακτικά της συνεδρίασης της 4ης Οκτωβρίου 
2002 του Εθνικού Συμβουλίου Έρευνας και Τεχνολογίας 
(ΕΣΕΤ), αποφασίζουμε: 

Διορίζουμε τον Γεώργιο Κάλλια, στη θέση του Επιστη¬ 
μονικού Διευθυντή του Ερευνητικού Κέντρου Βιοϊατρικών 
Επιστημών «Αλέξανδρος Φλέμιγκ», με πενταετή θητεία 
και ως πρόεδρο του προσωρινού Διοικητικού Συμβουλίου 
αυτού. 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20579 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. Α2-2204 (4) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 7 

Προϋποθέσεις για την διανομή προϊόντων αρτοποιίας 
σε σπίτια κ.λπ. ρυθμίσεις. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το Ν. Δ. 136/46 «Περί Αγορανομικού Κώδικος», όπως 
τροποποιήθηκε και ισχύει. 

4. Το Π. Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπορί¬ 
ου στο Υπουργείο Ανάπτυξης». 

5. Την 485/31.10.2001 κοινή απόφαση του Πρωθυπουρ¬ 
γού και του Υπουργού Ανάπτυξης «Ανάθεση αρμοδιοτή¬ 
των στους Υφυπουργούς Ανάπτυξης Αλ. Καλαφάτη, Χρ. 
Θεοδώρου καιΔημ. Γεωργακόπουλο». 

6. Την Α.Δ. 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι την 16.2.89», όπως τροποποιήθη¬ 
κε και ισχύει. 

7. Την ανάγκη ρύθμισης σε νέα βάση του καθεστώτος 
διανομής ειδών αρτοποιίας σε σπίτια και λήψης μέτρων 
εξασφάλισης της υγιεινής διάθεσης και διανομής των 
ανωτέρω προϊόντων, για την προστασία του καταναλωτι¬ 
κού κοινού. 

8. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Το άρθρο 125 του Κεφαλαίου 7 της Αγορανομικής Διά¬ 
ταξης 14/89, όπως συμπληρώθηκε με την όμοια 12/98 και 
αντικαταστάθηκε με την όμοια 16/98, αντικαθίσταται ως 
ακολούθως. 

Άρθρο 125 

Διανομή προϊόντων αρτοποιίας σε σπίτια και άλλες ρυθ¬ 
μίσεις. 

1. Απαγορεύεται η πώληση προϊόντων αρτοποιίας (άρ¬ 
τος, αρτοσκευάσματα - αρτοπαρασκευάσματα) από 
οποιονδήποτε με το σύστημα «διανομή των προϊόντων 
αυτών σε σπίτια, καθώς και η κατά παραγγελία διάθεση», 
υπό την επιφύλαξη μόνο της διαλαμβανόμενης κατωτέρω 
εξαίρεσης. 

2. Κατ’ εξαίρεση των απαγορευτικών διατάξεων της ως 
άνω παραγράφου 1, η πώληση των παραπάνω προϊόντων 
με το σύστημα «διανομή αυτών σε σπίτια» είναι δυνατή, 
υπό τη δέσμευση όμως ότι η εν λόγω διανομή θα απευθύ¬ 
νεται μόνο σε σπίτια απομακρυσμένων οικισμών πόλεων 
και κωμοπόλεων ή σε σπίτια κοινοτήτων, όπου αποδε¬ 
δειγμένα δε λειτουργούν αρτοποιεία ή πρατήρια άρτου 
προς εξυπηρέτηση των καταναλωτών. 


3. Η κατά την προηγούμενη παράγραφο 2 παρεχόμενη 
δυνατότητα διανομής τελεί υπό την απαραίτητη προϋπό¬ 
θεση ότι, με διοικητική πράξη της Νομαρχιακής Αυτοδιοί¬ 
κησης, εκδιδόμενη μετά από συνεκτίμησητων κρατουσών 
συνθηκών παραγωγής και διάθεσης των παραπάνω προϊ¬ 
όντων, θα καθορίζονται οι συγκεκριμένες περιοχές, στις 
οποίες καθίσταται δυνατή να λάβει χώρα η διανομή αυτή. 

4. Δικαίωμα να κάνουν χρήση των διατάξεωντης ως άνω 
παραγράφου 2 έχουν τα νομίμως λειτουργούντα αρτο¬ 
ποιεία και πρατήρια άρτου, οι βιομηχανίες και βιοτεχνίες 
παραγωγής ειδών αρτοποιίας και άλλα καταστήματα λια¬ 
νικής πώλησης ειδών διατροφής (Σούπερ Μάρκετ κλπ.), 
που νομίμως έχουν τη δυνατότητα πώλησης ψωμιού, αρ¬ 
τοσκευασμάτων και αρτοπαρασκευασμάτων. Οι ενδιαφε¬ 
ρόμενοι προς χρήση του συστήματος της ως άνω παρα¬ 
γράφου 2 υπόκεινται στις κατωτέρω υποχρεώσεις. 

α. Διατηρούν στο κατάστημά τους «ΒΙΒΛΙΟ ΔΙΑΝΟΜΗΣ 
ΣΕ ΣΠΙΤΙΑ» δεόντως θεωρημένο απάτην Υπηρεσία Εμπο¬ 
ρίου της Ν. Α., στη δικαιοδοσία της οποίας υπάγεται ο εν¬ 
διαφερόμενος. 

β. Το βιβλίο αυτό, αριθμημένο σε σελίδες, θα ευρίσκε- 
ται στην επιχείρηση και θα επιδεικνύεται, εφόσον ζητηθεί, 
στα αρμόδια ελεγκτικά όργανα, θα είναι δε διαγραμμι¬ 
σμένο στις παρακάτω στήλες, με τους αντίστοιχους, κα¬ 
τά στήλη, τίτλους, ως εξής: 

Στήλη «ΗΜΕΡΟΜΗΝΙΑ ΔΙΑΝΟΜΗΣ» - Στη στήλη αυτή 
αναγράφεται η ημερομηνία που ο ενδιαφερόμενος θα αρ¬ 
χίσει τη διανομή. 

Στήλη «ΠΡΟΪΟΝ ΠΡΟΣ ΔΙΑΝΟΜΗ» - Στη στήλη αυτή 
αναγράφεται το είδος (π.χ. ψωμί), που πρόκειται να δια¬ 
νεμηθεί. 

Στήλη «ΠΟΣΟΤΗΤΑ ΠΡΟΣ ΔΙΑΝΟΜΗ» - Στη στήλη αυτή 
αναγράφεται η ποσότητα του είδος (π. χ. 30 κιλά), που 
πρόκειται να διανεμηθεί. 

Στήλη «ΠΡΟΟΡΙΣΜΟΣ ΔΙΑΝΟΜΗΣ» - Στη στήλη αυτή 
αναγράφεται η συγκεκριμένη περιοχή διανομής του εί¬ 
δους, όπως αυτή έχει ορισθεί κατά τις διατάξεις της ως 
άνω παραγράφου 3. 

Στήλη «ΔΕΛΤΙΟ ΑΠΟΣΤΟΛΗΣ» - Στη στήλη αυτή ανα¬ 
γράφεται ο αριθμός και η ημερομηνία του, υπό του Κ. Β. 
Σ., επιβαλλομένου δελτίου αποστολής, που συνοδεύει το 
προς διανομή είδος. 

Όλες οι παραπάνω στήλες συμπληρώνονταιπριντην ανα¬ 
χώρηση του εμπορεύματος για τη διανομή του σε σπίτια. 

5. Στα πλαίσια διασφάλισης της υγιεινής καταλληλότη¬ 
τας των προϊόντων αρτοποιίας (ψωμί, αρτοσκευάσματα 
και αρτοπαρασκευάσματα) και της προστασίας του κατα¬ 
ναλωτικού κοινού, θεσπίζονται τα παρακάτω: 

α. Τα ανωτέρω προϊόντα, όταν διανέμονται σε σπίτια, 
υποχρεωτικά είναι συσκευασμένα σε χαρτοσακούλες από 
καθαρή χαρτομάζα, κλεισμένες με συνδετική μηχανή. 

β. Αρτοσκευάσματα που διατίθενται στην κατανάλωση 
από καταστήματα πώλησης τροφίμων, υπόκεινται στην 
υποχρέωση της ως άνω (α) περίπτωσης. 

γ. Ειδικά για μερικά αρτοσκευάσματα με χαμηλό ποσοστό 
υγρασίας (όπως φρυγανιές, παξιμάδια και λοιπά παρόμοια 
είδη), μπορούν να συσκευάζονται σε σακούλες από πλαστι¬ 
κή ύλη, κλεισμένες με συνδετική μηχανή, εφόσον η ύλη αυ¬ 
τή πληροί τους όρους, που καθορίζονται από το Α.Χ.Σ. 

δ. Η τοποθέτηση ψωμιού, αρτοσκευασμάτων και αρτο¬ 
παρασκευασμάτων στις παραπάνω σακούλες, γίνεται 
όταν τα είδη αυτά αποκτήσουν τη θερμοκρασία του περι¬ 
βάλλοντος. 

ε. Στο εξωτερικό μέρος κάθε ανωτέρω συσκευασίας, σε 
συνδυασμό μάλιστα και με τις διατάξεις του Π. Δ. 369/92, 
αναγράφονται υποχρεωτικά οι παρακάτω ενδείξεις: 

αα. Τ ο ονοματεπώνυμο ή η επωνυμία του παρασκευαστή 
των ανωτέρω προϊόντων καθώς και η διεύθυνση αυτού. 

ββ. Το είδος του ψωμιού, αρτοσκευάσματος και αρτο¬ 
παρασκευάσματος, που περιέχεται στη συσκευασία. 
γγ. Το καθαρό βάρος του είδους αυτού, 
δδ. Η ημερομηνία παρασκευής του είδους με ανεξίτηλη 
σφραγίδα. 

στ. Τα συσκευασμένα ψωμιά, αρτοσκευάσματα και αρ¬ 
τοπαρασκευάσματα τοποθετούνται στα ανωτέρω κατα¬ 
στήματα πώλησης σε ιδιαίτερους χώρους και δεν αναμει¬ 
γνύονται με άλλα πωλούμενα είδη. 

ζ. Απαγορεύεται η εκτός καταστήματος έκθεση (τοπο¬ 
θέτηση) προς πώληση - ψωμιού, αρτοσκευασμάτων, αρ¬ 
τοπαρασκευασμάτων και αρτιδίων. 

η. Επιτρέπεται η μεταφορά, διανομή και διάθεση των 
ανωτέρω προϊόντων αρτοποιίας, εφόσον, μέσω αυτών 
εξασφαλίζεται η καθαριότητα και η διατήρηση της συ¬ 
σκευασίας τους. 

Προς τούτο σε εφαρμογή της απόφασης 390/93 του 
Υπουργείου Υγείας και Πρόνοιας, τα οχήματα που πραγ¬ 
ματοποιούν μεταφορά προϊόντων αρτοποιίας υποχρεωτι¬ 
κά έχουν το κατάλληλο αμάξωμα, κλειστό από όλες τις 
πλευρές, σε τρόπο ώστε να διατηρείται καθαρό. Τα οχή¬ 
ματα αυτά χρησιμοποιούνται αποκλειστικά και μόνο για 
τη μεταφορά προϊόντων αρτοποιίας, στο δε εξωτερικό 
μέρος των οχημάτων αυτών αναγράφονται τα στοιχεία 
της επιχείρησης. 

θ. Η πώληση κουλουριών και άλλων αρτοσκευασμάτων 
από πλανόδιους και στάσιμους μικροπωλητές γίνεται με 
τους όρους που καθορίζονται από τις σχετικές υγειονομι¬ 
κές διατάξεις. 

Άρθρο 2 

Με την έναρξη ισχύος της παρούσας καταργούνται οι 
Αγορανομικές Διατάξεις 12/98 και 16/98. 

Άρθρο 3 

1. Οι παραβάτες της παρούσας που ισχύει σε όλη τη χώ¬ 
ρα από 20.12.2002 διώκονται και τιμωρούνται σύμφωνα 
με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο τύπο. 

Αθήνα, 4 Δεκεμβρίου 2002 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

Αριθ. 28698 (5) 

Τροποποίηση της 14729/23.7.2002 απόφασης των 
Υπουργών Οικονομίας και Οικονομικών και Περιβάλ¬ 
λοντος, Χωροταξίας και Δημοσίων Έργων «Σύσταση 
Ειδικής Νομοπαρασκευαστικής Επιτροπής στο 
Υπουργείο Περιβάλλοντος, Χωροταξίας καιΔημοσίων 
Έργων» (Β' 968). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 2508/97 «Βιώσιμη 
Οικιστική Ανάπτυξη των πόλεων και οικισμών της χώρας 


και άλλες διατάξεις» (Α' 124), όπως τροποποιήθηκε και 
συμπληρώθηκε με την παρ. 1 του άρθρου 11 του Ν. 
3044/02 (Α' 197). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992(Α' 154) και τροπο¬ 
ποιήθηκε με την παρ. 2α του άρθρου 1 του Ν.2469/1997 
(Α' 38). 

3. Τις διατάξεις της αριθμ. 1100383/1370/Α0006/ 
31.10.2001 απόφασης του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» (Β' 1485). 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού ύψους 9.000 ΕυΒΟ, η οποία θα βαρύνει τον 
ειδικό φορέα 31 -110 και με Κ.Α. Ε. 0515 του κρατικού προ¬ 
ϋπολογισμού. 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57), αποφα¬ 
σίζουμε: 

Η 14729/23.7.2002 απόφαση «Σύσταση Ειδικής Νομο¬ 
παρασκευαστικής Επιτροπής στο Υπουργείο Περιβάλλο¬ 
ντος, Χωροταξίας και Δημοσίων Έργων (Β' 968), τροπο¬ 
ποιείται ως εξής: 

1. Το δεύτερο εδάφιο της παρ. 1 αντικαθίσταται ως εξής: 

Κατά την κωδικοποίηση επιτρέπεται να γίνει αναδιάρ¬ 
θρωση του νομοθετικού υλικού, η κατάργηση διατάξεων 
που κρίνονται ατελέσφορες για την επίτευξη πρακτικών 
αποτελεσμάτων, η απάλειψη διατάξεων που έχουν κα- 
ταργηθεί σιωπηρά καθώς και των μεταβατικών διατάξεων 
που δεν έχουν πλέον πεδίο εφαρμογής, η προσαρμογή 
διατάξεων προς το ισχύον Σύνταγμα, η αναδιατύπωση 
διατάξεων χάριν απλουστεύσεως ή άρσεως ερμηνευτι¬ 
κών αμφιβολιών ή συσχετισμού προς παρεμφερείς δια¬ 
τάξεις, ο καθορισμός των αρμόδιων οργάνων σε σχέση με 
το υφιστάμενο οργανωτικό σχήμα των κεντρικών και απο¬ 
κεντρωμένων υπηρεσιών και των υπηρεσιών της αυτοδι¬ 
οίκησης, η ενοποίηση και αναδιάρθρωση νομοθετημά- 
των, η μεταγλώττιση του κειμένου στη δημοτική και κάθε 
άλλη μεταβολή απαραίτητη για την ενότητα της ρυθμίσε- 
ως. 

Ο κώδικας επιτρέπεται να περιέχει εξουσιοδοτήσεις για 
τη μεταγενέστερη τροποποίηση συγκεκριμένων τμημά¬ 
των αυτού με προεδρικό διάταγμα ή άλλη κανονιστική 
πράξη.» 

2. Η παρ. 2 αντικαθίσταται ως εξής: 

2. Η επιτροπή αποτελείται από: 

ένα (1) δικαστικό λειτουργό του Συμβουλίου της Επι¬ 
κράτειας, ως Πρόεδρο της Επιτροπής με τον αναπληρω¬ 
τή του, 

ένα (1) μέλοςτου κυρίου προσωπικού του Νομικού Συμ¬ 
βουλίου του Κράτους, με τον αναπληρωτή του, 

έναν (1) καθηγητή Ανωτάτου Εκπαιδευτικού Ιδρύματος, 

έξι (6) δημοσίους υπαλλήλους, συμπεριλαμβανομένων 
και δικηγόρων που υπηρετούν στο Υπουργείο Περιβάλ¬ 
λοντος, Χωροταξίας και Δημοσίων Έργων. 

β. Γραμματείςτης επιτροπής ορίζονται δύο (2) υπάλλη¬ 
λοι του Υπουργείου Περιβάλλοντος, Χωροταξίας και Δη¬ 
μοσίων Έργων με γνώση χειριστή Η/Υ. 

γ. Ειδικοί Εισηγητές ορίζονται τρεις (3) υπάλληλοι του 
Υπουργείου Περιβάλλοντος, Χωροταξίας και Δημοσίων 
Έργων κατηγορίας ΠΕ. 

3. Η παρ. 3 αντικαθίσταται ως εξής: 

3. Οι αμοιβές των παραπάνω μελών της Επιτροπής, των 
γραμματέων και των ειδικών εισηγητών ορίζονται ως 
εξής: 

Για τον Πρόεδρο της Επιτροπής: 10.000 ΕΙΙΒΟ 

Για το μέλος του κυρίου προσωπικού του ΝΣΚ: 8.000 
ΕΨΒΟ 

Γ ια κάθε άλλο μέλος: 4.000 ΕΙϋΒΟ 

Για κάθε εισηγητή: 3.000 ΕΙΙΒΟ 

Για κάθε γραμματέα: 2.500 ΕΙΙΒΟ 

Μέρος των παραπάνω αμοιβών μπορεί να καταβληθεί 
κατά την τμηματική παράδοση του έργου και το υπόλοιπο 
μετά την ολική παράδοση του έργου. 

4. Η παρ. 4 αντικαθίσταται ως εξής: 

4. Η Επιτροπή υποχρεούται να παραδώσει το έργο της 
μέχρι 30.4.2003. 

5. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ Β. ΠΑΠΑΝΔΡΕΟΥ 

-♦- 

Αριθ. Φ512β/1005 (6) 

Σύσταση Β'Τοπικής Διοικητικής Επιτροπής (Τ.Δ.Ε.) 
στο Τοπικό Υποκ/μα ΙΚΑ Αγ. Αναργύρων. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 48 του Ν. 2676/99 (Α 1). 

2. Το άρθρο 1 του Ν. 2469/97 (38 Α). 

3. Το άρθρο 7του Ν. 1654/86 (ΦΕΚ 177/86). 

4. Το άρθρο 4 παρ. 5 του Ν. 2026/92 (Α 43). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού ού¬ 
τε του Προϋπολογισμού του Ιδρύματος 

6. Τις διατάξεις του Π.Δ/τος 372/14.9.95 (ΦΕΚ 201/95 
τΑ) Μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας Πρόνοιας και Κοι¬ 
νωνικών Ασφαλίσεων στο Υπουργείο Εργασίας 

7. Τις διατάξεις του Π.Δ/τος 388/2001 (254 Α) «Διορισμός 
Υπουργών, Αναπληρωτή Υπουργού και Υφυπουργών». 

8. Το Γ 24/65/21.11.2002 έγγραφο της Διοίκησης του 
ΙΚΑ, με το οποίο μας διεβίβασε την αριθμ. 374/Συν. 
43η/14.11.2002 απόφαση του Διοικητικού Συμβουλίου 
του, αποφασίζουμε: 

Εγκρίνουμε τη σύσταση δεύτερης Τοπικής Διοικητικής 
Επιτροπής (Β' Τ.Δ.Ε.) στο Τοπικό Υποκ/μα ΙΚΑ Αγ. Αναρ¬ 
γύρων. 

Ο χρόνος λειτουργίας της Επιτροπής αυτής, ορίζεται 
για ένα (1) χρόνο από την έκδοση της απόφασης διορι¬ 
σμού των μελών της. 

Η συγκρότηση και ο διορισμός των μελών της παραπά¬ 
νω Επιτροπής καθορίζεται από τις διατάξεις του άρθρου 
48 του Ν. 2676/99 (ΦΕΚ 1/Α/99). 

Γιατοντρόπο λειτουργίας της καιτα λοιπά θέματα ισχύ¬ 
ουν οι κείμενες διατάξεις. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2002 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. οικ. 13409 (7) 

Κήρυξη υποχρεωτικής της από 4.9.2002 ΣΣΕ για τους 
όρους αμοιβήςκαι εργασίας του προσωπικού γραφεί¬ 
ων Βιομηχανικών και Βιοτεχνικών Επιχειρήσεων ετών 
2002-2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 22ας Νοεμβρίου 
2002 . 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον Κλάδο, αποφασίζουμε: 

1. Κηρύσσουμε υποχρεωτική την από 4.9.2002 ΣΣΕ για 
τους όρους αμοιβής και εργασίας του προσωπικού γρα¬ 
φείων Βιομηχανικών και Βιοτεχνικών επιχειρήσεων ετών 
2002 - 2003 για όλους τους εργοδότες και εργαζόμενους 
του επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 25.9.2002. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. οικ. 13410 (8) 

Κήρυξη υποχρεωτικής της απόΐΐ Ιουλίου 2002 ΣΣΕ για 
τους όρους αμοιβής και εργασίας των εργατοτεχνιτών 
-τριών στις επιχειρήσεις πλεκτού ενδύματος όλης της 
χώρας για το 2002. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 22ας Νοεμβρίου 
2002 . 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον Κλάδο, αποφασίζουμε: 

1. Κηρύσσουμε υποχρεωτική την από 11 Ιουλίου 2002 
Σ.Σ.Ε. για τους όρους αμοιβής και εργασίας των εργατο- 
τεχνιτών -τριών στις επιχειρήσεις πλεκτού ενδύματος 
όλης της χώρας γιατο 2002 για όλους τους εργοδότες και 
εργαζόμενους του επαγγέλματος στον κλάδο που αφορά 
αυτή. 

2. Η ισχύς της απόφασης αυτής αρχίζει από 2.8.2002. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 138772 οικ. (9) 

Τροποποίηση της 96690/30.5.2002 απόφασης περί συ¬ 
γκρότησης Νομοπαρασκευαστικής Επιτροπής για 
εναρμόνιση της Εθνικής νομοθεσίας προς την οδηγία 
2000/43 «περί ίσης εφαρμογής της ίσης μεταχείρισης 
ασχέτως φυλετικής ή εθνικής καταγωγής». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παραγράφου 6τουάρθρου5τουΝ. 
2408/1996. 

2. Την 96690/30.5.2002 απόφασή μας περί συγκρότη¬ 
σης Νομοπαρασκευαστικής Επιτροπής για εναρμόνιση 
της Εθνικής νομοθεσίας προς την οδηγία 2000/43 «περί 
ίσης εφαρμογής της ίσης μεταχείρισης ασχέτως φυλετι¬ 
κής ή εθνικής καταγωγής». 

3. Το ΔΥΙδ/γ Γ. Π.65025/17.7.2002 έγγραφο του Υπου¬ 
ργείου Υγείας και Πρόνοιας με το οποίο ορίζεται ως εκ¬ 
πρόσωπός του ο Σπυρίδωνας Σκουτέρης, Νομικός Σύμ¬ 
βουλος του Κράτους στο Υπουργείο Υγείας και Πρόνοιας, 
σε αντικατάσταση του Στέφανου Βαζάκα (Γ.Υ. 1009/ 
25.2.2002 έγγραφο του Υπουργείου Υγείας και Πρόνοιας). 

4. Το ΑΣ 2492 έγγραφο του Υπουργείου Εξωτερικών με 
το οποίο ορίζεται ως εκπρόσωπός του η Έλλη Μαμούνα, 
Αναπληρωτή Νομικό Σύμβουλο της Ειδικής Νομικής Υπη¬ 
ρεσίας του Υπουργείου Εξωτερικών, σε αντικατάσταση 
της Αικατερίνης Σαμώνη (υπ’ αριθ. ΑΠ 592 έγγραφο του 
Υπουργείου Εξωτερικών), αποφασίζουμε: 

Τροποποιούμε την 96690/30.5.2002 απόφασή μας και 
ορίζουμε ως μέλη αυτής τους Σπυρίδωνα Σκουτέρη, Νο¬ 
μικό Σύμβουλο του Κράτους στο Υπουργείο Υγείας και 
Πρόνοιας και Έλλη Μαμούνα, Αναπληρωτή Νομικό Σύμ¬ 
βουλο της Ειδικής Νομικής Υπηρεσίας του Υπουργείου 
Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. 123707 (10) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Αγρίνιου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του Ν. 1756/1988 
«Κώδικας Οργανισμού Δικαστηρίων και κατάστασης Δι¬ 
καστικών Λειτουργών» όπως αντικαταστάθηκε από το άρ¬ 
θρο 5 του Ν. 1868/1989 και όπως τελικά αντικαταστάθηκε 
η παράγραφος 2 του άρθρου 17τουΝ. 1756/1988 εκ νέ¬ 
ου με την παράγραφο 4 του άρθρου 3 του Ν. 2479/1997, 
β) του άρθρου 25 παρ. 3 περ. ατού Ν. 2812/2000 (Α' 67), 
γ) του άρθρου 29Ατου Ν. 1558/1985 (Α' 137) όπως προ- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 343/8.7.2002 έγγραφο του Πρωτοδικείου Αγρίνι¬ 
ου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Αγρίνιου όπως διαμορφώθηκε με την 
5/2002 απόφαση της Ολομέλειας του Δικαστηρίου αυτού 
και η οποία έχει σχέση ως εξής: 

Τροποποιεί τον ισχύοντα Κανονισμό της Υπηρεσίας του 
Πρωτοδικείου Αγρίνιου κατά ένα μέρος. 

Ορίζει ανώτατο αριθμό υποθέσεων, που θα εγγράφο- 
νται στο πινάκιο του Πολυμελούς Πρωτοδικείου ανά δι¬ 
κάσιμο τις είκοσι (20) υποθέσεις, εκ των οποίων έξι (6) 
εφέσεις, τρεις (3) μετ’ απόδειξη υποθέσεις, οκτώ (8) δια¬ 
ζύγια, τρεις (3) υποθέσεις κατά την διαδικασία που προ¬ 
βλέπουν οι διατάξεις του Ν. 2915/2001 και δέκα πέντε (15) 
υποθέσεις εκούσιας δικαιοδοσίας. 

Μετακινεί τη δικάσιμο του Μονομελούς Πλημμελειοδι¬ 
κείου Αγρίνιου (ΑσφαλιστικάΤαμεία) απάτην δεύτερη Τε¬ 
τάρτη εκάστου μηνός στην τελευταία Παρασκευή εκά- 
στου μηνός. 

Οι ρυθμίσεις αυτές θα ισχύσουν από την 16η Σεπτεμ¬ 
βρίου 2002 και μετά. 

Κατά τα λοιπά εξακολουθεί να ισχύει ο Κανονισμός του 
Πρωτοδικείου, όπως τροποποιήθηκε με την 3/2001 από¬ 
φαση της Ολομέλειας των Πρωτοδικών Αγρίνιου. 

Δημοσιεύθηκε στο Αγρίνιο στις 4 Ιουλίου 2002. 

Οι Πρόεδροι Οι Δικαστές 

ΓΕΩΡΓΙΟΣ ΑΞΙΩΤΑΚΗΣ 
ΑΛΕΞΑΝΔΡΟΣ ΠΑΛΟΥΚΗΣ 

ΜΑΡΙΑΝΘΗ ΠΑΓΟΥΤΕΛΗ ΑΝΝΑ ΚΟΥΣΙΟΠΟΥΛΟΥ 
ΕΛΕΝΗ ΚΑΛΟΓΗΡΟΥ ΔΗΜΗΤΡΙΟΣ ΝΕΓΚΑΣ 

Η Γραμματέας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΝΙΚΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 5111.01/127/2002 (11) 

Διαβάθμιση θέσεων διοικητικών υπαλλήλωνγραφείου Γε¬ 
νικού Γραμματέα Λιμένων και Λιμενικής Πολιτικής - 
Καθορισμός ειδικοτέρων καθηκόντων τους. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Των άρθρων 25, 26 και 30 παρ. 9 του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚ 137 
Α726.7.1985). 

β. Του άρθρου εικοστού του Ν. 2932/2001 «Ελεύθερη 
παροχή υπηρεσιών στις θαλάσσιες ενδομεταφορές... 
κ.λπ.» (ΦΕΚ 145 Α727.6.2001). 

γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Τη διαβάθμιση των τριών (03) θέσεων διοικητικών 
υπαλλήλων που συστήθηκαν με τις διατάξεις της παρ. 9 
του άρθρου 30 του Ν. 1558/85 για την εξυπηρέτηση του 
γραφείου του Γ ενικού Γ ραμματέα Λιμένων και Λιμενικής 
Πολιτικής, ως εξής: 


α) Μία (01) θέση με βαθμό Α' 

β) Δύο (02) θέσεις με βαθμό Β' έως Δ' 

2. Στο Γ ραφείο του Γενικού Γ ραμματέα Λιμένων και Λι¬ 
μενικής Πολιτικής προΐσταται αποσπασμένος διοικητικός 
υπάλληλος με βαθμό Α', ο οποίος κατευθύνει και συντονί¬ 
ζει τις ενέργειες όλων όσοι υπηρετούν ως αποσπασμένοι 
στο γραφείο αυτό, με σκοπό την άρτια λειτουργία και 
αποδοτικότητά του και κατανέμει το συνολικό έργο του 
Γ ραφείου μεταξύ των υπαλλήλων που υπηρετούν σ’ αυτό, 
φροντίζει για όλα τα θέματα οικονομικής και διοικητικής 
μέριμνας που αφορούν στο προσωπικό του Γ ραφείου και 
ασκεί επίσης όσες αρμοδιότητες του αναθέτει ο Γενικός 
Γραμματέας Λιμένων και Λιμενικής Πολιτικής. 

3 Οι λοιποί αποσπασμένοι διοικητικοί υπάλληλοι στο 
Γ ραφείο του Γενικού Γ ραμματέα Λιμένων και Λιμενικής 
Πολιτικής ασκούν τα καθήκοντα που τους αναθέτει ο 
Προϊστάμενος του Γραφείου ή απευθείας ο Γενικός 
Γ ραμματέας Λιμένων και Λιμενικής Πολιτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Δεκεμβρίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 

θ-ΙΤΙ3ίΙ: ννθ0ΠΊ35ΪΘΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































